- hafni : Insyallah,kurang dari dua minggu lagi kito akan puaso Ramadan 2015, Ambo mohon maaf jiko ado salah, semoga Puaso Ramadhan tahun 2015 ini memiliki arti yang special buat iman kita. Aamiin....
- dolly : salamaik siang uda uni adiak2 salam padang ganteng..hehe
- hafni : Rayo oji dak lamo lai... siap - siap untuak kurban di kampuang atau pun di rantau... dak ka bakurang piti untuak kurban tu.
- hafni : Semoga amal ibadah kita pada bulan suci ini menjadikan kita pribadi bermanfaat untuk orang lain, Aamiin...
- hafni : Admin padangganting.com mengucapkan mohon maaf lahir batin, dan selamat menjalankan ibadah puasa 1435H
- hafni : la mulai aktif liak update website ko, untuk kampuang nan di cinto
- hafni : ka di cubo untuak di pelok web ko supayo lobiah coga nyo.
- Ari : Seorang perempuan yang memiliki cinta dan kasih sayang yang murni tanpa di buat - buat adalah.. Ibu.
- Ari : jangan malu mengunakan bahasa daerahmu tapi malulah jika kamu lupa akan bahasa daerahmu
- Ari : Guru terbaik Anda adalah kesalahan terakhir yang Anda buat
Guests are shown between [].
Only registered users are allowed to post
Rayo dikampuang (2014)
Dak joleh dari mano ka dimulai carito ko, urang kampuang nan pulang rayo potang la baliak ka rantau, tingga la nan sabana 'urang kampuang' - nan sabana tingga di kampuang. Alhamdulillah... lapeh taragak jo urang kampuang - sanak family sarato kawan -, tiok tahun mode tu taruih, rasonyo libur 10 hari dikampuang dak cukuik do... acara padek, poi bolek, poi ka bako, poi tompek kawan sma/smp, poi ka tompek mintuo, poi ka uma bini, poi mancoliak sawah, pokok nyo padek acara, walaupun banyak jalan macet dimano2 di sumbar. lotiah badan dek nyo...
Tapi ciek nan taraso dari banyak acara tu - SONANG BALIAK KAMPUANG - apo pun itu hambatannyo tetap baliak kampuang tu paliang manyonangkan. Bagi urang rantau nan godang di kampuang, insyallah akan marasokan hal itu. Apo lai kok mancubo duduak di kodai sambia minum kopi, teh tolu atau teh satangah. Tapi bukan minum itu intinyo, bacarito duduak di kodai itu nan mambuek lomak. batua dak ? :)
Salain banyaknyo masalah nan ado dikampuang, antah itu masalah sawah, polak asam, polak gota, tompek buek uma, masalah uma godang, masalah kamanakan nan putui sikolah, nan pulang rayo tetap sonang juo, itulah iduik bakamanakan jo ba niniak mamak.Tapi ado beberapo dek ambo nan mangamang di hati.
1. urang ba main judi di kodai; ontah itu di kotogadang, di kotoalam, di kotogadang ilir atau di rajo dani, raso nyo ado nan mode ko, iko cartio lamo, ado nan mangecek "judi tu la dari jaman nabi, tu ba apo lai". Tu kito nan ado ka di padian sajo?
2. banyak anak kamanakan kito kurang moral dan sopan santun; dak joleh lai do... la banyak - dulu padoti dari kobou -, MBA kato anak mudo. ba pacaran terang-terangan dan tanpa rasa malu. Tu ka di larang anak mudo bapacaran?
3. kurangnyo raso pareso urang tuo kito ka anak-anak mudo. Dulu wakotu ambo ketek-ketek, kalau kito ma gembek buah kuini urang, nampak dek urang lain, pasti langsuang di larangnyo, "oi apo kojo ang tu? anak siapo ang?" atau waktu magrib kito masih asiak ba main pasti ado urang yang mangecek "oi.. la magrib idak nak sumbayang magrib ang? pulang lah!" nah nan mode tu kini dak ado lai...
Kok ado anak urang main PS3 magrib-magrib atau sadang azan tadanga, dak ado urang nan namuah atau barani managaan anak itu baranti main PS, kok ado anak urang mancilok dak ado nan managaan do, atau kok ado anak mudo bapacaran di tampek golok dak ado nan managahkan do, kok ado anak urang nikah karano hamil duluan dak malu nyo do.
KENAPO? ambo tau jawabannyo...
Karano urang yang ma nagaan main PS itu pun idak sumbayang, idak pai sholat ka musajid atau surau. Karano inyo pun pernah ba judi di kodai, karano inyopun melakukan hal yang samo, karano inyopun bapacaran dalam golok jugo. ha..ha..ha.. idak mode tu. walaupun ado botuonyo stek.
Ciek nan biso langsuang kito perbaiki, baik kito nan dirantau maupun di kampuang, apo tu? mulai dari diri kito, sumbayang kito perbaiki, berjemaah di masojik atau di musholla atau di rumah, mangaji di pakodok, kalaupun dak bisa setiok malam, duo kali saminggu jadi lah... duduak di kodai idak masalah, nan jadi masalah tu kalau melakukan hal yang dilarang agamo, bajudi misalnyo. karano duduak di kodai kalau ado manfaatnyo dak masalah. kok ado anak kamanakan kito duduak di kodai pado jam sikolah, cubo tanyo elok2 apo dek dak balajar. urang kodai pun lebih pro aktif supayo melarang urang ba main judi, tapi kalau urang kodai la di dalam... yo lapayah ma... :) tapi ambo yakin, urang kodai tu pado prinsipnyopun idak suko ba judi. Nan paralu dek urang kodai - banyak urang nan ba lanjo dan idak hutang -
Kini dikampuang ambo caliak KAN sudah mulai banyak ba buek, insyallah dengan adonyo tindakan-tindakan tegas dari KAN nan di support oleh Walinagari, niniak mamak, alim ulama, pemerintahan, sarato urang cadiak di kampuang maupun dirantau, insyallah apo nan kito inginkan di padanggantiang bisa ta capai.
Jalan di Simpang aie angek lebaran ka ompek tahun 2014
Kritik dan saran yang membangun bisa email ke This e-mail address is being protected from spambots. You need JavaScript enabled to view it
min_Latn min_Latn min_Latn ind_Latn ind_Latn min_Latn min_Latn ind_Latn ind_Latn ind_Latn eng_Latn eng_Latn min_Latn min_Latn min_Latn min_Latn min_Latn min_Latn min_Latn min_Latn bug_Latn min_Latn min_Latn min_Latn min_Latn eng_Latn